31.8.2023
SL
Uradni list Evropske unije
L 214/43
PRILOGA VIII
Informacije, ki jih je treba zagotoviti pri prodaji na daljavo prek interneta 1.
Ustrezna oznaka, ki jo dajo na voljo dobavitelji v skladu s členom 3(1), točka (g), je prikazana na prikazovalnem mehanizmu v bližini cene izdelka.
Oznaka je dovolj velika, da je jasno vidna in čitljiva, ter ustreza določbam glede velikosti iz Priloge III.
Prikazana je lahko z gnezdnim prikazom, pri čemer je slika, uporabljena za dostop do oznake, v skladu s specifikacijami iz točke 2 te priloge.
Če se uporabi gnezdni prikaz, se oznaka prikaže ob prvem pritisku na miškin gumb, pomiku miškinega kazalca čez sliko ali povečavi slike na zaslonu na dotik.
2.
Slika, ki se uporabi za dostop do oznake v primeru gnezdnega prikaza, kot je navedeno na sliki 2: (a) je puščica v barvi, ki ustreza razredu energijske učinkovitosti izdelka na oznaki; (b) na puščici prikazuje razred energijske učinkovitosti izdelka v 100-odstotno beli barvi in pisavi Calibri krepko velikosti, ki je enaka velikosti pisave za ceno; (c) razponom razredov energijske učinkovitosti, ki so na voljo, v 100-odstotno črni barvi; (d) je v naslednji obliki, njena velikost pa omogoča jasno vidnost in čitljivost puščice.
Črka v puščici razreda energijske učinkovitosti se umesti v središče pravokotnega dela puščice, obroba te puščice in črke razreda energijske učinkovitosti pa je v 100-odstotni črni barvi.
Slika 2: Primer z obarvano levo puščico z navedenim razponom razredov energijske učinkovitosti 3.
V primeru gnezdnega prikaza je zaporedje prikaza oznake naslednje: (a) slika iz točke 2 te priloge se prikaže na prikazovalnem mehanizmu v bližini cene izdelka; (b) slika vsebuje povezavo do oznake iz Priloge III; (c) oznaka se prikaže po pritisku na miškin gumb, pomiku miškinega kazalca čez sliko ali povečavi slike na zaslonu na dotik; (d) oznaka se prikaže v pojavnem oknu, na novem zavihku, novi strani ali vstavljenem prikazu na zaslonu; (e) za povečavo oznake na zaslonih na dotik se uporabljajo načini povečave, specifični za napravo; (f) oznaka se skrije z možnostjo za zapiranje ali drugim standardnim mehanizmom zapiranja; (g) nadomestno besedilo za grafični prikaz, ki se prikaže v primeru napake pri prikazu oznake, vsebuje navedbo razreda energijske učinkovitosti izdelka v velikosti pisave, ki je enaka velikosti pisave za ceno.
4.
Elektronski informacijski list izdelka, ki ga dajo na voljo dobavitelji skladno s členom 3(1), točka (h), se prikaže na prikazovalnem mehanizmu v bližini cene izdelka.
Informacijski list izdelka mora biti dovolj velik, da je jasno viden in čitljiv.
Informacijski list izdelka se lahko prikaže z uporabo gnezdnega prikaza ali s sklicevanjem na zbirko podatkov o izdelkih, pri čemer se na povezavi, uporabljeni za dostop do informacijskega lista izdelka jasno in čitljivo navede „informacijski list izdelka“.
Če se uporabi gnezdni prikaz, se oznaka prikaže ob prvem pritisku na miškin gumb, pomiku miškinega kazalca čez sliko ali povečavi povezave na zaslonu na dotik.